Kweek kinders met karakter (Ouerskappakket) (ePub) - Voelgoedboeke
TuisWinkelVoelgoedboekee-BoekeKweek kinders met karakter (Ouerskappakket) (ePub)
Kweek kinders met karakter (Ouerskappakket) is ’n konsep wat spruit uit Hettie Brittz se reis met haar eie kinders. Dit is bedoel vir ouers in elke fase van ’n kind se lewe, en help ma’s en pa’s om hulle kinders se uniekheid te ontdek en te koester.
Wil jy graag weet … Waarom ’n straf vir een kind werk, maar nie vir die ander nie? Hoe om jou kind se taal te praat sodat julle mekaar regtig verstaan? Hoe om jou kind se emosies en behoeftes reg te hanteer?
Dan is Kweek kinders met karakter net wat jy nodig het!
• Palmboomkinders is entoesiasties, raak maklik opgewonde, is energiek en loop oor van idees. Hulle haat dit om alleen te wees en kan alles ontwrig, gevolglik is rustige eie tyd vir hulle ma’s buite die kwessie.
• Die roosboom is gedrewe, vreesloos, ferm en voorbarig. Hulle het ’n vinnige humeur en wil in beheer wees. Hulle kan soms geniepsig wees, maar as hulle verantwoordelikhede kry, word hulle die mooiste rose.
• Die denneboomkind is liefdevol en het ’n rustige geaardheid. Agter die sagte geaardheid skuil egter ’n wil van staal wanneer hulle uit hulle gemaksone gedwing word.
• Die sierboomkind is ’n wysneus en perfeksionis. Hulle is meer pessimisties as die ander boomsoorte en is baie presies en netjies. Hulle volg instruksies tot op die letter en kan baie angstig en onseker wees.
As ouers hulle eie temperament en dié van hulle kinders verstaan, word die opvoedingstaak en dissiplinering minder moeilik.
As jy die profiel voltooi het, is die volgende stap om die handleiding oor elke boomsoort deur te werk en dan die riglyne te volg wat op jou spesifieke “boompie” van toepassing is.
As jy jou kinders se andersheid verstaan, kan jy hulle hierin koester en opbou.
HETTIE BRITTZ is getroud met gospelsanger en musiekvervaardiger, Louis Brittz. Hulle het twee dogters en ’n seun.
As spraakterapeut en taal- en gehoorpraktisyn het Hettie voorheen ’n multidissiplinêre praktyk bedryf saam met ’n pediater, sielkundige, arbeidsterapeut en ander spraakterapeute. Hier het sy waardevolle ondervinding opgedoen in onder meer ouerleiding.
Sedert 2002 bied sy landswyd en oorsee seminare by kerke, skole en in die besigheidswêreld aan, oor onderwerpe wat verband hou met Christen-ouerskap en -opvoeding.
SKU: 9781432208998 Kategorieë: Christelik, e-Boeke, Hettie Brittz, Leefstyl, Ouerskap, Ouerskap, Skrywer, Voelgoedboeke Etikette: behoeftes, emosies, ouerskap, profieltoets, riglyne, straf, Temperament
Wees die eerste om 'n resensie te los vir “Kweek kinders met karakter (Ouerskappakket) (ePub)” Kanselleer antwoord